"Setswana Puo ya Gae (HL)/P2 13 DBE/Ngwanaitseele 2019 NSC POTSO 8: POTSO YA TLHAMO OMPHILE UMPHI MODISE – DPS Monyaise Lemorago la ga Omphile la go latlhwa ke mmaagwe gammogo le go mo tlhokisa lerato la motsadi ga di a ka tsa mo kgoreletsa ka gope mo go tsweleleng pele mo botshelong. Tshegetsa tlhagiso e, o ikaegile ka go atlega ga ga Omphile go tswa mo pading e. Boleele jwa tlhamo ya gago e nne mafoko a a ka nnang 400–450. [25] POTSO 9: DIPOTSO TSE DIKHUTSHWANE OMPHILE UMPHI MODISE – DPS Monyaise Buisa nopolo e e latelang, mme o arabe dipotso. NOPOLO B MmaMosidi o ne a koafetse, go sa fete letsatsi a sa selwe a ole. RraMosidi a leka dingaka a ba a leba ka matlho, molato o le mo tlhogong. Modise le mogatse ba ya go mo lekola go le motshegare wa tsatsi la Matlhatso. Modise a fitlha a nna go bapa le fensetere, e mo potile ka fa tsogong la moja, lesedi le mmetsa mo thamong, go ya ka fa morago ga tsebe ya moja. E re fa a bua le MmaMosidi, a sokologe jaaka e 5 kete o gadima kwa morago. Mosadimogolo o ne a letse a mo lora go le bosigo jwa maabane. Jaanong a mo tlhokomela sentle thata; e re a bua nae, a mo šebe mo matlhong go bona gore o ka ikanngwa. 'Modise, ngwanaka, tsa lefatshe re di bonye … Jaanong re tshwanetse go ipaakanyetsa tsela re sa gadima kwa morago. Mme bopelotshetlha le bofula bo re 10 ngaparetse.' 'Mma, o bo o tlaa bua thata, o tloge o ithonkge.' 'A ke tlaa bua kwa legodimong ...?' 'Ga ke rialo.' 'Mma ke bue … Ee, Modise oorra-Sehunelo a Nthufa a Mathibela, motho a bona 15 noga e mo thiba pele, a e tlola setoto morwa-Lepile, a sometse tšhaka jaaka phuka tsa ntšhwe.' 'Mma!' 'Ngwanaka, nkatamela.' Modise a ya go khubama fa pele ga MmaMosidi. 20 Mosadimogolo a mo keleka a ba a fitlha mo tsebeng ya moja. A simolola go roroma jaaka motho wa letshoroma. Fa Mosidi a tlola a re o a mo tshwara, mosadimogolo a ngaa jaaka ntšwa e gatile legala. 'Omphile!' Modise a tlola. A ithaya a re MmaMosidi a re 'Umphi'. Fa a mo leba, a bona MmaMosidi a phaphaletse sefatlhego … Ngaka ya fitlhela maloba e le maabane … 25 Motho ga a itsiwe e se naga. MmaMosidi o ne a na le letlojana le o neng a le beile kwa go itseng ene fela. Ya re go ntse go phurutlhololwa, motho a tsholola letlojana e kete le ka tswa dikgolo. 'Rra, se ke'ng?' RraMosidi a tlhoka karabo, e le sa ntlha a le bona. Fa ba bula, ba fitlhela pampitshana mo teng e kwadilwe ka letsogo le le roromang. 30 Kwalololo e ileditswe Phetla"